ai4bharat/Pralekha huggingface dataset:
રેલવે મંત્રાલય
રેલવેએ ભારત સરકારના આરોગ્ય કાળજીના પ્રયત્નોને પૂરક બનવા માટે માસ્ક અને સેનિટાઈઝરના ઇન-હાઉસ ઉત્પાદનને પ્રોત્સાહન આપ્યું
1 એપ્રિલ 2020 સુધીમાં ભારતીય રેલવેએ કુલ 287704 માસ્ક અને 25806 લિટર સેનિટાઈઝરનું ઉત્પાદન કર્યું
તમામ રેલવે ઝોન આ કાર્ય કરી રહ્યા છે પરંતુ CR અને WR જેવા કેટલાક ઝોન તેમાં ઘણા આગળ છે
ફરજ પર આવતા તમામ સ્ટાફના સભ્યોને માસ્ક અને હેન્ડ સેનિટાઈઝર ઉપલબ્ધ કરાવવામાં આવી રહ્યા છે; કરાર અધારિત કામ કરી રહેલા શ્રમિકોને પણ તે મળે તેની ખાતરી કરવામાં આવી રહી છે
કોવિડ-19ના પ્રસારને અટકાવવા માટે લેવામાં આવી રહેલા પગલાના સંદર્ભમાં ભારતીય રેલવે ભારત સરકારના આરોગ્ય કાળજી માટેની પહેલોને ટેકો આપવા માટે તમામ પ્રયાસો કરી રહી છે. આ દિશામાં ભારતીય રેલવે પોતાના તમામ ઝોનલ રેલવે, ઉત્પાદન એકમો અને પીએસયુની અંદર માસ્ક અને સેનિટાઈઝરનું ઇન-હાઉસ ઉત્પાદન કરી રહી છે.
1લી એપ્રિલ 2020 સુધીમાં ભારતીય રેલવેએ પોતાના ઝોનલ રેલવે, ઉત્પાદન એકમો અને પીએસયુમાં કુલ 287704 માસ્ક અને 25806 લિટર સેનિટાઈઝરનું ઉત્પાદન કર્યું છે. આ સંદર્ભમાં કેટલાક ભારતીય રેલવે ઝોન નેતૃત્વ કરી રહ્યા છે જેમ કે મધ્ય રેલવેદ્વારા 22580 માસ્ક અને 2693 લિટર સેનિટાઈઝર, પશ્ચિમ રેલવેદ્વારા46313 માસ્ક અને 700 લિટર સેનિટાઈઝર, ઉત્તર મધ્ય રેલવે દ્વારા 26567 માસ્ક અને 31૦૦ લિટર સેનિટાઈઝર અને પૂર્વ રેલવે દ્વારા 14800 માસ્ક અને 2620 લિટર સેનિટાઈઝરનું ઉત્પાદન કરવામાં આવ્યું છે.
જરૂરી ચીજવસ્તુઓ અને માલસામાનના પુરવઠાને જાળવવા માટેભારતીય રેલવેની માલવાહક સેવાઓ જ્યારે 24x7 ચાલી રહી છે ત્યારે ઓપરેશન અને મેઈન્ટેનન્સ સ્ટાફ ચોવીસ કલાક કામ કરી રહ્યા છે. આ સ્ટાફની સુરક્ષાની ખાતરી કરવા માટે અને તેમના ઉત્સાહને પ્રોત્સાહન આપવા માટે તમામ કાર્યસ્થળો પર નીચેની બાબતોની ખાતરી કરવામાં આવી રહી છે:
1. ફરજ પર આવતા તમામ સ્ટાફની માટે માસ્ક અને સેનિટાઈઝર ઉપલબ્ધ કરાવવામાં આવે. કરાર અધારિત કામ કરી રહેલા શ્રમિકોને પણ તે મળે તેની ખાતરી કરવામાં આવી રહી છે.
2. તમામ કાર્યસ્થળો પર સાબુ, પાણી અને હાથ ધોવાની સુવિધા પૂરી પાડવામાં આવી રહી છે. સ્થાનિક નવીન પ્રયોગો સાથે હેન્ડ્સ ફ્રી વોશિંગ સુવિધાઓ પૂરી પાડવામાં આવી રહી છે.
3. સામાજિક અંતર જળવાઈ રહે તેની ખાતરી કરવામાં આવી રહી છે. આ સંદર્ભમાં ટ્રેકમેન, લોકોમોટીવ પાયલોટ વગેરે જેવા તમામ સ્ટાફની વચ્ચે નિયમિતપણે જાગૃતિ કેળવવામાં આવી રહી છે.
(Visitor Counter : 114
રાષ્ટ્રપતિ સચિવાલય
રાષ્ટ્રપતિ શ્રીમતી દ્રૌપદી મુર્મુએ શિક્ષકોને વિદ્યાર્થીઓમાં પ્રશ્નો પૂછવાની અને શંકા વ્યક્ત કરવાની ટેવને પ્રોત્સાહિત કરવા વિનંતી કરી
રાષ્ટ્રપતિ શિક્ષકોને રાષ્ટ્રીય પુરસ્કાર અર્પણ કર્યા
રાષ્ટ્રપતિ શ્રીમતી દ્રૌપદી મુર્મુએ આજે વિજ્ઞાન ભવન, નવી દિલ્હી ખાતે આયોજિત એક કાર્યક્રમમાં શિક્ષક દિન નિમિત્તે દેશના 45 શિક્ષકોને રાષ્ટ્રીય પુરસ્કારો એનાયત કર્યા હતા.
આ પ્રસંગે રાષ્ટ્રપતિએ તેમના શિક્ષકોને યાદ કર્યા અને કહ્યું કે શિક્ષકોએ તેમને માત્ર શીખવ્યું જ નહીં પરંતુ તેમને પ્રેમ અને પ્રેરણા પણ આપી છે. તે તેના પરિવાર અને શિક્ષકોના માર્ગદર્શનના બળ પર જ કોલેજમાં જવા માટે તેના ગામની પ્રથમ પુત્રી બન્યા હતા. તેમણે કહ્યું કે તેમણે જીવનમાં જે કંઈપણ મેળવ્યું છે તેના માટે તેઓ હંમેશા તેમના શિક્ષકોના ઋણી રહેશે.
રાષ્ટ્રપતિએ કહ્યું કે આજના જ્ઞાન અર્થતંત્રમાં વિજ્ઞાન, સંશોધન અને નવીનતા વિકાસનો આધાર છે. આ ક્ષેત્રોમાં ભારતની સ્થિતિને વધુ મજબૂત બનાવવાનો શિલાન્યાસ શાળા શિક્ષણ દ્વારા કરવામાં આવશે. તેમણે કહ્યું કે તેમની દૃષ્ટિએ વિજ્ઞાન, સાહિત્ય કે સામાજિક વિજ્ઞાનમાં મૂળ પ્રતિભાનો વિકાસ માતૃભાષા દ્વારા વધુ અસરકારક બની શકે છે. આપણી માતાઓ જ આપણને શરૂઆતના જીવનમાં જીવવાની કળા શીખવે છે. તેથી, માતૃભાષા કુદરતી પ્રતિભાના વિકાસમાં મદદ કરે છે. માતા પછી શિક્ષકો આપણા જીવનમાં શિક્ષણને આગળ ધપાવે છે. જો શિક્ષકો પણ વિદ્યાર્થીઓને તેમની માતૃભાષામાં ભણાવશે તો વિદ્યાર્થીઓ સરળતાથી તેમની પ્રતિભાનો વિકાસ કરી શકશે. તેથી જ રાષ્ટ્રીય શિક્ષણ નીતિ 2020માં, શાળા શિક્ષણ અને ઉચ્ચ શિક્ષણ માટે ભારતીય ભાષાઓના ઉપયોગ પર ભાર મૂકવામાં આવ્યો છે.
રાષ્ટ્રપતિએ કહ્યું કે શિક્ષકોની જવાબદારી છે કે તેઓ તેમના વિદ્યાર્થીઓમાં વિજ્ઞાન અને સંશોધનમાં રસ કેળવે. સારા શિક્ષકો પ્રકૃતિમાં હાજર જીવંત ઉદાહરણોની મદદથી જટિલ સિદ્ધાંતોને સરળ બનાવીને સમજાવી શકે છે. શિક્ષકો વિશેની એક પ્રસિદ્ધ કહેવતનો ઉલ્લેખ કરતાં, તેમણે કહ્યું, "એક સામાન્ય શિક્ષક કંઈક સમજાવે છે; એક સારા શિક્ષક તેને સમજાવે છે; એક મહાન શિક્ષક દર્શાવે છે; અને એક મહાન શિક્ષક પ્રેરણા આપે છે." તેમણે કહ્યું કે આદર્શ શિક્ષકમાં આ ચારેય ગુણો હોય છે. આવા આદર્શ શિક્ષકો જ વિદ્યાર્થીઓના જીવનનું ઘડતર કરીને સાચા અર્થમાં રાષ્ટ્રનું નિર્માણ કરે છે.
રાષ્ટ્રપતિએ શિક્ષકોને વિદ્યાર્થીઓમાં પ્રશ્નો પૂછવાની અને તેમની શંકા વ્યક્ત કરવાની ટેવને પ્રોત્સાહિત કરવા વિનંતી કરી. તેમણે કહ્યું કે વધુને વધુ પ્રશ્નોના જવાબ આપવાથી અને શંકાઓ દૂર કરવાથી તેમના જ્ઞાનમાં પણ વધારો થશે. એક સારા શિક્ષક હંમેશા કંઈક નવું શીખવા માટે ઉત્સાહિત હોય છે.
રાષ્ટ્રપતિનું સંબોધન જોવા માટે કૃપા કરીને અહીં ક્લિક કરો
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 250
મહિલા અને બાળ વિકાસ મંત્રાલય
મુશ્કેલ સંજોગોમાં સહાય માટે પાત્ર બાળકોને ઓળખવા બાળ કલ્યાણ અને સંરક્ષણ સમિતિ
મહિલા અને બાળ વિકાસ મંત્રાલયની મિશન વાત્સલ્ય યોજના દેશમાં બાળકોની સુરક્ષા અને સલામતી સુનિશ્ચિત કરવા માટે રાજ્ય અને સ્થાનિક સરકારોના નેટવર્ક દ્વારા એક મજબૂત ઇકોસિસ્ટમની કલ્પના કરે છે. પ્રવર્તમાન યોજના માર્ગદર્શિકા, સ્થાનિક સંસ્થાઓની સ્થાયી/પેટા-સમિતિ સિસ્ટમ હેઠળ, બાળ કલ્યાણ અને સંરક્ષણ મુદ્દાઓની કામગીરી શહેરી સ્થાનિક સંસ્થા/પંચાયતી રાજ સંસ્થા/ગ્રામ પંચાયતની વર્તમાન સમિતિને સોંપવામાં આવી શકે છે જે મહિલાઓ અને બાળકોનું ન્યાય/કલ્યાણ માટે સામાજિક મુદ્દાઓ સાથે વ્યવહાર કરે છે. આ ભાવનામાં, ગ્રામ્ય કક્ષાએ બાળ કલ્યાણ અને સુરક્ષા સમિતિ  મુશ્કેલ સંજોગોમાં સહાય માટે લાયક બાળકો, અનાથ, શેરી બાળકો વગેરેની ઓળખ કરશે. આ બાળકોને મિશન વાત્સલ્ય યોજનાના સ્પોન્સરશિપ ઘટક હેઠળ સુવિધા આપવામાં આવશે. . CWC ની ભલામણ મુજબ અને સ્પોન્સરશિપ અને ફોસ્ટર કેર એપ્રુવલ કમિટી  દ્વારા મંજૂર કરાયેલા આ બાળકોને સ્પોન્સરશિપ સુવિધાઓ પૂરી પાડવામાં આવશે. તે મુજબ રાજ્યો/કેન્દ્રશાસિત પ્રદેશોને લાયક બાળકોને સ્પોન્સરશિપની સુવિધાઓ આપવા વિનંતી કરવામાં આવશે.
સ્પોન્સરશિપના ધોરણો, પાલક સંભાળ, બિન-સંસ્થાકીય સંભાળ હેઠળ આવતી સંભાળ નીચે મુજબ છે:
આ મિશન બિન-સંસ્થાકીય સંભાળની નીચેની પદ્ધતિઓ દ્વારા બાળકોને મદદ કરાશે:
સ્પોન્સરશિપ: વિસ્તૃત પરિવારો/જૈવિક સંબંધીઓ સાથે રહેતા નબળા બાળકોને તેમના શિક્ષણ, પોષણ અને આરોગ્યની જરૂરિયાતોને ટેકો આપવા માટે નાણાકીય સહાય આપવામાં આવી શકે છે.
પાલક સંભાળ: બાળકની સંભાળ રક્ષણ અને પુનર્વસન માટે અસંબંધિત કુટુંબ દ્વારા બાળકની જવાબદારી લેવામાં આવે છે. બાળકના ઉછેર માટે જૈવિક રીતે અસંબંધિત પાલક માતાપિતાને નાણાકીય સહાય પૂરી પાડવામાં આવે છે.
દત્તક: દત્તક લેવા માટે કાયદેસર રીતે મફત મળતા બાળકો માટે પરિવારો શોધવા. સેન્ટ્રલ એડોપ્શન રિસોર્સ ઓથોરિટી  દત્તક લેવાના કાર્યક્રમને સરળ બનાવશે.
સંભાળ પછી: જે બાળકો 18 વર્ષની વય પૂર્ણ કર્યા પછી બાળ સંભાળ સંસ્થા છોડી રહ્યા છે તેઓને સમાજના મુખ્ય પ્રવાહમાં બાળકના પુનઃ એકીકરણની સુવિધા માટે નાણાકીય સહાય પૂરી પાડવામાં આવી શકે છે. આવો આધાર 18 વર્ષની ઉંમરથી લઈને 21 વર્ષ સુધી આપવામાં આવી શકે છે, જે તેને/તેણીને આત્મનિર્ભર બનવામાં મદદ કરવા માટે 23 વર્ષ સુધી વધારી શકાય છે.
સ્પોન્સરશિપના પ્રકાર
સ્પોન્સરશિપ હેઠળ સહાય પૂરી પાડવા માટેની પસંદગી અને પ્રક્રિયા માટેના માપદંડ બે પ્રકારના હશે-
A - સરકારી સહાયિત સ્પોન્સરશિપ
B - ખાનગી સહાયિત સ્પોન્સરશિપ
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 113
સ્વાસ્થ્ય અને પરિવાર કલ્યાણ મંત્રાલય
માનનીય સુપ્રીમ કોર્ટે કોવિડ-19 મૃતકોના પરિવારોને એક્સ-ગ્રેશિયા સહાયની ચુકવણી માટેના દાવાઓ ફાઇલ કરવાની સમયમર્યાદા નક્કી કરી
માનનીય સુપ્રીમ કોર્ટે 2021ની રિટ પિટિશન  નંબર 539 માં 2021ની પરચુરણ અરજી નંબર 1805માં તારીખ 24મી માર્ચ 2022ના તેના આદેશ દ્વારા નેશનલ ડિઝાસ્ટર મેનેજમેન્ટ ઓથોરિટી દ્વારા જાહેર કરાયેલા કોવિડ-19 મૃતકોના પરિવારોના લાભાર્થીઓ માટે અનુગ્રહ સહાયની ચુકવણી માટે દાવા કરવા માટે નીચેની સમયમર્યાદા નક્કી કરી છે.
માનનીય અદાલત દ્વારા જારી કરાયેલા મુખ્ય નિર્દેશો નીચે છે:
20મી માર્ચ 2022 પહેલાં કોવિડ-19ને કારણે મૃત્યુ થયું હોય તો વળતર માટેના દાવાઓ ફાઇલ કરવા માટે 24મી માર્ચ 2022થી 60 દિવસની બાહ્ય સમય મર્યાદા લાગુ થશે.
કોઈપણ ભાવિ મૃત્યુ માટે, વળતર માટે દાવો દાખલ કરવા માટે COVID-19ને કારણે મૃત્યુની તારીખથી નેવું દિવસનો સમય આપવામાં આવશે.
દાવાઓ પર પ્રક્રિયા કરવા અને દાવાની પ્રાપ્તિની તારીખથી ત્રીસ દિવસની અંદર વળતરની વાસ્તવિક ચુકવણી કરવા માટેનો અગાઉનો આદેશ લાગુ કરવાનું ચાલુ રહેશે.
માનનીય કોર્ટે જો કે નિર્દેશ આપ્યો હતો કે ભારે મુશ્કેલીના કિસ્સામાં જ્યાં કોઈ દાવેદાર નિર્ધારિત સમયની અંદર અરજી કરી શકતો નથી, તો તે દાવેદાર માટે ફરિયાદ નિવારણ સમિતિનો સંપર્ક કરવા અને ફરિયાદ નિવારણ સમિતિ દ્વારા દાવો કરવા માટેનો વિકલ્પ ખુલ્લો રહેશે. ફરિયાદ નિવારણ સમિતિ દ્વારા કેસ દર કેસના આધારે વિચારણા કરવામાં આવે છે અને જો ફરિયાદ નિવારણ સમિતિ દ્વારા એવું જાણવા મળે છે કે કોઈ ચોક્કસ દાવેદાર નિયત સમયની અંદર દાવો કરી શક્યો નથી જે તેમના નિયંત્રણની બહાર હતો તો તેના કેસને યોગ્યતાના આધારે ધ્યાનમાં લેવામાં આવશે.
તદુપરાંત, માનનીય કોર્ટે એ પણ નિર્દેશ આપ્યો છે કે નકલી દાવાઓના જોખમને ઘટાડવા માટે, દાવાની અરજીઓના 5%ની રેન્ડમ ચકાસણી પ્રથમ તબક્કે કરવામાં આવશે. જો એવું જણાય છે કે કોઈએ બનાવટી દાવો કર્યો છે, તો તેને ડીએમ એક્ટ, 2005ની કલમ 52 હેઠળ ગુનો ગણવામાં આવશે અને તે મુજબ સજાને પાત્ર થશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 264
મંત્રીમંડળ
મંત્રીમંડળે શહેરી વિસ્થાપિતો/ ગરીબો માટે પરવડે તેવા ભાડાંના આવાસ પરિસરો વિકસાવવાની મંજૂરી આપી
પ્રધાનમંત્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં પ્રધાનમંત્રી આવાસ યોજના – શહેરી  અંતર્ગત પેટા-યોજના તરીકે શહેરી સ્થળાંતરિતો/ગરીબો માટે પરવડે તેવા ભાડાંના આવાસ પરિસરો  વિકસાવવાની મંજૂરી આપવામાં આવી છે.
- પ્રવર્તમાન ખાલી પડેલા સરકારી ભંડોળથી બનેલા આવાસ પરિસરોને 25 વર્ષો માટે રાહત કરારો મારફતે ARHCમાં પરિવર્તિત કરવામાં આવશે. રાહત પ્રાપ્તકર્તા પરિસરોને મરામત/સુધારા-વધારા અને ઓરડાઓની જાળવણી દ્વારા અને પાણી, ગટરલાઇન, સ્વચ્છતા, રસ્તા વગેરે જેવા માળખાકીય અંતરને દૂર કરીને પરિસરોને રહેવાલાયક બનાવશે. રાજ્યો/ કેન્દ્ર શાસિત પ્રદેશો રાહત પ્રાપ્તકર્તાની પસંદગી પારદર્શી નિવિદા મંગાવીને કરશે. સમય કરતાં પહેલા અથવા પોતાની રીતે ચલાવવા આગામી ચક્રને ફરી શરૂ કરવા માટે 25 વર્ષો બાદ પરિસરોનેફરીથી ULBમાં પરિવર્તિત કરવામાં આવશે.
- 25 વર્ષો માટે પોતાની ઉપલબ્ધ ખાલી જમીનો ઉપર ARHC વિકસાવવા માટે જાહેર/ ખાનગી એકમોને પરવડે તેવા આવાસ વગેરેની સમકક્ષ જ વપરાશ પરવનાગી, 50% વધારાની FAR/ FSI, પ્રાથમિક ક્ષેત્ર ધિરાણ દરે રાહત ઋણ, કર રાહતો જેવા વિશેષ પ્રોત્સાહનો પૂરા પાડવામાં આવશે.
ઉત્પાદન ઉદ્યોગ, આતિથ્ય, આરોગ્ય, સ્થાનિક/ વાણિજ્યિક સંસ્થાઓ અને બાંધકામ અથવા અન્ય ક્ષેત્રોમાં માનવશ્રમ પૂરો પાડતાં મોટાભાગના લોકો શ્રમિકો, વિદ્યાર્થીઓ છે જે ગ્રામીણ વિસ્તારો અથવા નાના નગરોમાંથી વધુ સારી તકોની શોધ માટે શહેરોમાં આવીને વસે છે તેઓ ARHC અંતર્ગત લક્ષિત લાભાર્થીઓ હશે.
ટેકનોલોજી નવાચાર અનુદાનના સ્વરૂપમાં રૂ. 600 કરોડના ખર્ચનો અંદાજ રાખવામાં આવ્યો છે જેની ફાળવણી બાંધકામ માટે ઓળખવામાં આવેલી નવીન ટેકનોલોજીનો ઉપયોગ કરી રહેલા પ્રોજેક્ટ્સ માટે કરવામાં આવશે.
ARHC કામના સ્થળની નજીકમાં પરવડે તેવા ભાડાંના આવાસો ઉપલબ્ધ કરાવીને શહેરી વિસ્તારોમાં નવી પારિસ્થિતિક તંત્રની રચના કરશે. ARHC અંતર્ગત કરાતું રોકાણ રોજગારીના નવા અવસરોનું નિર્માણ કરે તેવી ધારણાં છે. ARHC બિનજરૂરી પ્રવાસ, ગીચતા અને પ્રદૂષણમાં ઘટાડો કરશે.
સરકારી ભંડોળથી બનેલા ખાલી આવાસોનો આર્થિક રીતે ઉત્પાદકીય વપરાશ માટે ARHCમાં પરિવર્તિત કરવામાં આવશે. આ યોજના એકમોને પોતાની ખાલી પડેલી જમીન ઉપર AHRC વિકસાવવા માટે એકમો માટે અનુકૂળ વાતાવરણનું નિર્માણ કરશે, જે નવી રોકાણની તકો શક્ય બનાવશે અને ભાડાકીય આવાસ ક્ષેત્રમાં ઉદ્યોગ સાહસિકતાને પ્રોત્સાહન આપશે.
પૃષ્ઠભૂમિ:
આવાસ અને શહેરી બાબતોના મંત્રાલય  દ્વારા શહેરી વિસ્થાપિતો/ ગરીબો માટે પરવડે તેવા ભાડાંના આવાસ પરિસર ની શરૂઆત પ્રધાનમંત્રી આવાસ યોજના  અંતર્ગત પેટા યોજના તરીકે શરૂ કરવામાં આવી છે. આ યોજનાની જાહેરાત આદરણીય નાણામંત્રીએ 14 મે 2020ના રોજ કરી હતી. આ યોજનાનો ઉદ્દેશ ‘આત્મનિર્ભર ભારત’ની દૂરંદેશી પૂર્ણ કરવામાં યોગદાન આપવાનો છે.
કોવિડ-19 મહામારીના પરિણામે દેશમાં ગ્રામીણ વિસ્તારો અથવા નાના નગરોમાંથી શહેરોમાં રોજગારીની તકો માટે આવતા કામદારો/ શહેરોમાં વસતા ગરીબોએ ખૂબ જ મોટાપાયે તેમના વતનમાં પરત વિસ્થાપન કર્યું છે. સામાન્યપણે આવા વિસ્થાપિતો ભાડું બચાવવા માટે ઝૂંપડા, અનૌપચારિક/ બિન અધિકૃત વસાહતોમાં અથવા શહેરોની આસપાસના વિસ્તારોમાં રહેતા હોય છે. કાર્યસ્થળે પહોંચવા માટે રસ્તા પર ચાલવામાં/ સાઇકલ ચલાવવામાં તેમનો ખૂબ જ સમય ખર્ચાઇ જાય છે અને તેમને ખર્ચા ઘટાડવા જતા જીવનું જોખમ પણ ઉભું થાય છે.
GP/DS
(
યુવા બાબતો અને રમત મંત્રાલય
ચેસ ઓલિમ્પિયાડ ટોર્ચ રિલે ઉત્તર ભારતના 20 શહેરોને આવરી લીધા બાદ પશ્ચિમ ભારતમાં પ્રવેશી
પ્રથમવાર ચેસ ઓલિમ્પિયાડ મશાલ રિલે આજે સવારે જયપુર પહોંચતાં પશ્ચિમ ભારતમાં પ્રવેશી. અજમેરમાંથી પસાર થયા પછી, મશાલ રિલે અમદાવાદમાં પ્રવેશ કરશે અને પછી કેવડિયા, વડોદરા, સુરત, દાંડી, દમણ, નાગપુર, પુણે, મુંબઈ અને પંજીમ જશે. ત્યારબાદ મશાલ રિલે ભારતના પૂર્વ ભાગમાં પ્રવેશ કરીને ઉત્તર-પૂર્વ ભારતમાં દક્ષિણ ભારતમાં સમાપ્ત થશે.
ઉત્તર ભારતના પ્રથમ ચરણમાં મશાલ છેલ્લા 10 દિવસમાં દિલ્હી, જમ્મુ અને કાશ્મીર, હિમાચલ, પંજાબ, ઉત્તરાખંડ, ઉત્તર પ્રદેશ અને રાજસ્થાનના 20 શહેરોની યાત્રા કરી હતી.
ભારતની આઝાદીના 75 વર્ષ - આઝાદી કા અમૃત મહોત્સવને અનુલક્ષીને આ રિલે કુલ 75 શહેરોને આવરી લેશે. ચેસ ઓલિમ્પિયાડ માટેની પ્રથમ મશાલ રિલે 19 જૂનના રોજ નવી દિલ્હીના IG સ્ટેડિયમ ખાતે ભારતના પ્રધાનમંત્રી શ્રી નરેન્દ્ર મોદી દ્વારા લોન્ચ કરવામાં આવી હતી.
FIDEના પ્રમુખ આર્કાડી ડ્વોરકોવિચે પ્રધાનમંત્રીને મશાલ સોંપી, જેમણે તેને ભારતીય ચેસના દિગ્ગજ વિશ્વનાથન આનંદને સોંપી. ઐતિહાસિક લોન્ચ બાદ, મશાલ રાષ્ટ્રીય રાજધાનીમાં લાલ કિલ્લો, ધર્મશાળામાં એચપીસીએ, અમૃતસરમાં અટારી બોર્ડર, આગરામાં તાજમહેલ અને લખનૌમાં વિધાનસભા સહિતના પ્રતિષ્ઠિત સ્થળોએ પ્રવાસ કર્યો હતો.
વિવિધ ચેસ ઓલિમ્પિયાડ ટોર્ચ રિલે ઇવેન્ટ્સમાં અગ્રણી મહાનુભાવો જેમકે જમ્મુ અને કાશ્મીરના રાજ્યપાલ શ્રી મનોજ સિન્હા, પંજાબના રાજ્યપાલ શ્રી બનવારીલાલ પુરોહિત, ઉત્તર પ્રદેશના મુખ્યમંત્રી શ્રી યોગી આદિત્યનાથ, કેન્દ્રીય યુવા બાબતો અને રમતગમત મંત્રી શ્રી અનુરાગ સિંહ ઠાકુર, કેન્દ્રીય કાયદા અને ન્યાય મંત્રી શ્રી કિરેન રિજિજુ વગેરે ઉપસ્થિત રહ્યા હતા.
ટોર્ચ રિલે ઇવેન્ટ્સ સિમુલ ચેસથી શરૂ થાય છે, જ્યાં ગ્રાન્ડમાસ્ટર અને મહાનુભાવો સ્થાનિક રમતવીરો સાથે રમત રમે છે. ઘટનાઓ બાદ, મશાલ જીપ દ્વારા વિવિધ સ્થળોએ પ્રવાસ કરે છે. આ ઉપરાંત, વિવિધ સાંસ્કૃતિક કાર્યક્રમો યોજાય છે જેમાં એક શહેરથી બીજા શહેરમાં મુસાફરી કરતી ઇન્ટરેક્ટિવ બસ ટૂર, એક સાંસ્કૃતિક પરેડ દરેક પ્રદેશમાં અલગ અલગ હોય છે જેમાં યુવા ચેસ ખેલાડીઓનો સમુદાય હોય છે.
પ્રતિષ્ઠિત સ્પર્ધાના ઈતિહાસમાં પ્રથમ વખત, ભારત માત્ર 44મી FIDE ચેસ ઓલિમ્પિયાડનું જ આયોજન કરતું નથી પરંતુ તે પ્રથમ દેશ છે જેણે મશાલ રિલેની શરૂઆત કરી છે જે સ્પર્ધાના ઈતિહાસમાં પ્રથમ વખત FIDE દ્વારા શરૂ કરવામાં આવી છે. 1927માં શરૂ થયું. યજમાન હોવાને કારણે, ભારત 44મા FIDE ચેસ ઓલિમ્પિયાડમાં 20 ખેલાડીઓને મેદાનમાં ઉતારશે - જે તેની અત્યાર સુધીની સૌથી મોટી ટુકડી છે. ભારત ઓપન અને વિમેન્સ કેટેગરીમાં દરેક 2 ટીમોને મેદાનમાં ઉતારવા માટે હકદાર છે. ચેસ ઓલિમ્પિયાડના ઈતિહાસમાં સૌથી વધુ, 188 દેશોમાંથી 2000 થી વધુ સહભાગીઓ ઈવેન્ટમાં પ્રતિનિધિત્વ કરશે. 44મી FIDE ચેસ ઓલિમ્પિયાડ 28 જુલાઈથી 10 ઓગસ્ટ, 2022 દરમિયાન ચેન્નાઈમાં યોજાશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 130
પ્રધાનમંત્રીનું કાર્યાલય
પ્રધાનમંત્રીએ સ્વ. શ્રીમતી બલજિત કૌર તુલસીજી લિખિત પુસ્તક ‘રામાયણ ઓફ શ્રી ગુરૂ ગોવિંદ સિંઘજી’ની પ્રથમ નકલ પ્રાપ્ત કરી
પ્રધાનમંત્રી શ્રી નરેન્દ્ર મોદીએ વિખ્યાત ધારાશાસ્ત્રી શ્રી કેટીએસ તુલસીજીના માતૃશ્રી સ્વ. શ્રીમતી બલજિત કૌર તુલસીજી દ્વારા લિખિત પુસ્તક ‘રામાયણ ઓફ શ્રી ગુરૂ ગોવિંદ સિંઘજી’ની પ્રથમ નકલ પ્રાપ્ત કરી.
પ્રધાનમંત્રીએ શ્રેણીબદ્ધ ટ્વીટ્સમાં કહ્યું, “વિખ્યાત ધારાશાસ્ત્રી શ્રી કેટીએસ તુલસીજીના માતૃશ્રી સ્વ. શ્રીમતી બલજિત કૌર તુલસીજી દ્વારા લિખિત પુસ્તક ‘રામાયણ ઓફ શ્રી ગુરૂ ગોવિંદ સિંઘજી’ની પ્રથમ નકલ મેળવી. આ પુસ્તકનું પ્રકાશન IGNCA દ્વારા કરવામાં આવ્યું છે.
વાતચીત દરમિયાન વિદ્વાન શ્રી કેટીએસ તુલસીજીએ શિખ સંપ્રદાયના ઉમદા સિદ્ધાંતો વિશે કહ્યું હતું અને ગુરબાની શબદનો પાઠ પણ કર્યો હતો. તેમની એ હરકત મને સ્પર્શી ગઈ હતી. અહીં તેનો ઓડિયો છે. https://t.co/0R9z836sLi "
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ ભારતના પ્રથમ સૌર મિશન, આદિત્ય -L1ના સફળ પ્રક્ષેપણ માટે ISROના વૈજ્ઞાનિકો અને એન્જિનિયરોને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ભારતના પ્રથમ સૌર મિશન, આદિત્ય -L1ના સફળ પ્રક્ષેપણ બદલ ઈસરોના વૈજ્ઞાનિકો અને એન્જિનિયરોને અભિનંદન પાઠવ્યા છે.
એક X પોસ્ટમાં, પ્રધાનમંત્રીએ કહ્યું;
"ચંદ્રયાન-3ની સફળતા પછી, ભારત તેની અવકાશ યાત્રા ચાલુ રાખે છે. ભારતના પ્રથમ સૌર મિશન, આદિત્ય -L1ના સફળ પ્રક્ષેપણ બદલ @isro પર આપણા વૈજ્ઞાનિકો અને એન્જિનિયરોને અભિનંદન. સમગ્ર માનવતાના કલ્યાણ માટે બ્રહ્માંડની વધુ સારી સમજ વિકસાવવા માટે આપણા અથાક વૈજ્ઞાનિક પ્રયાસો ચાલુ રહેશે.”
CB/GP/JD
(
રસાયણ અને ખાતર મંત્રાલય
મંત્રીમંડળે તાલચેર ફર્ટિલાઇઝર્સ લિમિટેડ  દ્વારા કોલસાના વાયુકરણના માધ્યમ દ્વારા નિર્મિત યુરિયા માટે વિશિષ્ટ સબસિડી નીતિને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આજે આર્થિક બાબતો પરની મંત્રીમંડળીય પરિષદની બેઠક યોજાઈ હતી, જેમાં તાલચેર ફર્ટિલાઇઝર્સ લિમિટેડ  દ્વારા કોલસાના વાયુકરણના માધ્યમ દ્વારા નિર્મિત યુરિયા માટે વિશિષ્ટ સબસિડી નીતિ ઘડવા માટે ખાતર વિભાગની દરખાસ્તને મંજૂરી આપવામાં આવી છે.
ઉદ્દેશ
દેશને યુરિયામાં સ્વનિર્ભર બનાવવા અને વ્યૂહાત્મક ઊર્જા સુરક્ષા માટે દેશમાં કોલસાના બહોળા ભંડોળનો વિચાર કરીને કોલસાનું વાયુકરણ માટેની ટેકનોલોજીને આધારે કામ કરતા તાલચેર ફર્ટિલાઇઝર લિમિટેડ સાથે આગળ વધવાનો નિર્ણય લેવામાં આવ્યો છે. આ પ્રોજેક્ટ ખેડૂતો માટે ખાતરની ઉપલબ્ધતામાં વધારો કરશે, જેથી પૂર્વ ભારતના વિસ્તારોના વિકાસને પ્રોત્સાહન મળશે અને દેશના પૂર્વોતર રાજ્યોમાં યુરિયાના પુરવઠા માટે પરિવહન સબસિડીમાં બચત થશે. એનાથી દર વર્ષે 12.7 એલએમટી સુધી યુરિયાની આયાતમાં ઘટાડો કરવામાં પણ મદદ મળશે, જેથી વિદેશી હૂંડિયામણમાં બચત થશે.
પ્રોજેક્ટ ‘મેક ઇન ઇન્ડિયા’ અને ‘આત્મનિર્ભર ભારત’ અભિયાનને પણ વેગ આપશે તથા માર્ગ, રેલવે, જળ વગેરે જેવી માળખાગત સુવિધાઓને વિકસાવવામાં મદદરૂપ થશે, જેના પરિણામે દેશના પૂર્વોત્તર રાજ્યોમાં અર્થતંત્રને મોટો વેગ મળશે, જેમાં આનુષંગિક ઉદ્યોગને પ્રોત્સાહન સામેલ છે. પ્રોજેક્ટ પ્રોજેક્ટની આસપાસના વિસ્તારોમાં આનુષંગિક ઉદ્યોગો સ્વરૂપે વ્યવસાયની નવી તકો પણ ઊભી કરશે.
કોલસાનું વાયકરણ કરતા પ્લાન્ટ વ્યૂહાત્મક રીતે મહત્વપૂર્ણ છે, કારણ કે કોલસાની કિંમત સ્થિર હોય છે અને કોલસા પુષ્કળ પ્રમાણમાં ઉપલબ્ધ છે. તાલચેર પ્લાન્ટ યુરિયાના ઉત્પાદન માટે મહત્વપૂર્ણ કુદરતી ગેસ પરની નિર્ભરતામાં પણ ઘટાડો કરશે, જેનાથી એલએનજીના આયાતના ખર્ચમાં ઘટાડો થશે. તાલચેર યુનિટમાં અપનાવવામાં આવેલી વાયુકરણની પ્રક્રિયા સ્વચ્છ કોલસા ટેકનોલોજી છે, જે કોલસાને સીધી બાળવાની પ્રક્રિયાની સરખામણીમાં નગણ્ય પ્રમાણમાં SOx, NOxનું ઉત્પાદન કરે છે તથા મુક્ત અણુઓનું ઉત્સર્જન ઓછું કરે છે.
પૃષ્ઠભૂમિ
તાલચેર ફર્ટિલાઇઝર્સ લિમિટેડ  ચાર જાહેર સાહસો – રાષ્ટ્રીય કેમિકલ્સ એન્ડ ફર્ટિલાઇઝર્સ , ગેઇલ  લિમિટેડ , કોલ ઇન્ડિયા લિમિટેડ  અને ફર્ટિલાઇઝર કોર્પોરેશન ઓફ ઇન્ડિયા લિમિટેડ ના સંયુક્ત સાહસ સ્વરૂપે રચાયેલી કંપની છે, જેની રચના 13 નવેમ્બર, 2015ના રોજ થઈ હતી. ટીએફએલએ અગાઉની તાલચેર પ્લાન્ટ ઓફ ફર્ટિલાઇઝર્સ કોર્પોરેશન ઓફ ઇન્ડિયા લિમિટેડ ને ફરી બેઠી કરી છે, જે માટે દર વર્ષે 12.7 લાખ મેટ્રિક ટન ની સ્થાપિત ક્ષમતા ધરાવતો ગ્રીનફિલ્ડ યુરિયા પ્લાન્ટ સ્થાપિત કર્યો છે. ટીએફએલના યુરિયા પ્રોજેક્ટનો અંદાજિત ખર્ચ રૂ. 13277.21 કરોડ  છે.
(Visitor Counter : 126
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને યુરોપિયન કાઉન્સિલના પ્રમુખ મહામહિમ ચાર્લ્સ મિશેલ વચ્ચે ફોન પર વાતચીત થઈ
પ્રધાનમંત્રી શ્રી નરેન્દ્ર મોદીએ આજે યુરોપિયન કાઉન્સિલના પ્રમુખ મહામહિમ ચાર્લ્સ મિશેલ સાથે ફોન પર વાતચીત કરી.
પ્રધાનમંત્રીએ યુક્રેનમાં બગડતી પરિસ્થિતિ અને માનવીય સંકટ અંગે દુઃખ વ્યક્ત કર્યું હતું. તેમણે દુશ્મનાવટ બંધ કરવા અને વાતચીતમાં પાછા ફરવાની ભારતની અપીલનો પુનરોચ્ચાર કર્યો.
પ્રધાનમંત્રીએ ભારપૂર્વક જણાવ્યું હતું કે સમકાલીન વૈશ્વિક વ્યવસ્થા આંતરરાષ્ટ્રીય કાયદા, યુએન ચાર્ટર અને તમામ રાજ્યોની પ્રાદેશિક અખંડિતતા અને સાર્વભૌમત્વના આદર પર આધારિત છે.
પ્રધાનમંત્રીએ બંને પક્ષો વચ્ચેની વાટાઘાટોનું સ્વાગત કર્યું અને તમામ લોકોની મુક્ત અને અવિરત માનવતાવાદી પહોંચ અને સરળ અવરજવર સુનિશ્ચિત કરવાના મહત્વ પર ભાર મૂક્યો.
પ્રધાનમંત્રીએ અસરગ્રસ્ત વિસ્તારોમાં દવાઓ સહિત તાત્કાલિક રાહત પુરવઠો મોકલવા માટે ભારત દ્વારા કરવામાં આવી રહેલા પ્રયાસો વિશે પણ વાત કરી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ મહિલા કુસ્તી 62 કિગ્રા ફ્રી સ્ટાઇલ ઇવેન્ટમાં બ્રોન્ઝ મેડલ જીતવા બદલ સોનમ મલિકને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ એશિયન ગેમ્સમાં મહિલા કુસ્તી 62 કિગ્રા ફ્રી સ્ટાઇલ ઇવેન્ટમાં બ્રોન્ઝ મેડલ જીતવા બદલ સોનમ મલિકને અભિનંદન પાઠવ્યા છે.
પ્રધાનમંત્રી શ્રીએ X પર પોસ્ટ કર્યું હતુઃ
“@OLYSonamને મહિલા કુસ્તી 62kg ફ્રીસ્ટાઈલ ઈવેન્ટમાં તેના ઉત્કૃષ્ટ બ્રોન્ઝ મેડલ બદલ અભિનંદન! તેણીની એક અસાધારણ જીત છે, જે અજોડ ઉત્સાહ, જુસ્સો અને નિશ્ચય દ્વારા ચિહ્નિત થયેલ છે. હું તેના ભવિષ્યના પ્રયત્નો માટે મારી શુભેચ્છાઓ આપું છું.
CB/GP/JD
(
સંરક્ષણ મંત્રાલય
સંરક્ષણ મંત્રી શ્રી રાજનાથ સિંહે કારગિલ વિજય દિવસની 20મી વર્ષગાંઠ પર રાષ્ટ્રીય યુદ્ધ સમારક પર શહીદોને શ્રદ્ધાંજલિ આપી
નવી દિલ્હી, 26-07-2019
સંરક્ષણ મંત્રી શ્રી રાજનાથ સિંહે આજે નવી દિલ્હીમાં કારગિલ વિજય દિવસની 20મી વર્ષગાંઠના અવસર પર રાષ્ટ્રીય યુદ્ધ સ્મારક  પર શહીદોને શ્રદ્ધાંજલિ આપી હતી.
આ અવસર પર સંરક્ષણ મંત્રીએ મુલાકાતી પુસ્તકમાં એક સંદેશ લખ્યો. સંરક્ષણ મંત્રીએ મુલાકાતી પુસ્તકમાં લખ્યું, ‘ભારતનું સન્માન, પ્રતિષ્ઠા તેમજ ગર્વ માટે પોતાના પ્રાણોની બલિદાન આપનારા કારગિલ યુદ્ધના બહાદુર સૈનિકોને શ્રદ્ધાંજલિ. તેમના પરાક્રમ અને ત્યાગ પ્રત્યેક ભારતવાસી માટે પ્રેરણાદાયક છે. કારગિલ વિજય દિવસની 20મી વર્ષગાંઠ પર, આપણે એ સંકલ્પ લઈએ છીએ કે કૃતજ્ઞ રાષ્ટ્ર દેશના સન્માન માટે સર્વોચ્ચ બલિદાન આપનારા સૈનિકોને ક્યારેય નહીં ભૂલે.’
સંરક્ષણ રાજ્યમંત્રી શ્રી શ્રીપદ યેશો નાઈક, ઉપ સેના પ્રમુખ લેફ્ટનન્ટ જનરલ દેવરાજ અંબૂ, નૌસેના ઉપ-પ્રમુખ વાઈસ એડમિરલ જી. અશોકકુમાર તેમજ વાયુસેના ઉપ-પ્રમુખ એર માર્શલ રાકેશ કુમાર સિંહ ભદોરિયાએ પણ ‘ઑપરેશન વિજય’ના વીરોના સાહસ, પરાક્રમ તેમજ બલિદાન માટે તેમના સન્માનમાં રાષ્ટ્રીય યુદ્ધ સ્મારક પર પુષ્પ અર્પણ કર્યા હતા.
ભારત-પાકિસ્તાનની વચ્ચે મે-જુલાઈ, 1999 દરમિયાન પશ્ચિમમાં જોજિલાથી લઈ પૂર્વમાં તૂરતોક સુધી નિયંત્રણ રેખાની પાસે સૌથી દુર્ગમ વિસ્તારમાં કારગિલ યુદ્ધ થયું હતું. પાકિસ્તાન દ્વારા પોતાના સૈનિકોની ઘૂષણખોરી કરાવી, ખાલી કરાયેલી મહત્વપૂર્ણ ચોકીઓ પર કબજો કરી, રાષ્ટ્રીય રાજમાર્ગની સુરક્ષાને અવગણી ઉપરાંત રાષ્ટ્રની ક્ષેત્રીય અખંડિતતાનું ઉલ્લંઘન કરી આ વિવાદીત પૃષ્ઠભૂમિ તૈયાર કરવામાં આવી હતી. ભારતીય સેનાના સૈનિકોએ અદમ્ય સાહસ અને સહનશીલતાનું પ્રદર્શન કરતા 1200 ફૂટ થી વધુ ઉંચાઈ પર દ્રાસ, કાકસર, બટાલિક અને તૂરતોક સેક્ટરમાં યુદ્ધ કર્યું અને પાકિસ્તાની ઘુસણખોરોને મારી ભગાડ્યા. ભારતીય વાયુ સેનાએ પણ પોતાનું મહત્વપૂર્ણ યોગદાન કરીને સૈન્ય કાર્યવાહીમાં મદદ કરી હતી.
DK/NP/J.Khunt/GP
(Visitor Counter : 244
પ્રધાનમંત્રીનું કાર્યાલય
પ્રધાનમંત્રી શ્રીએ બથુકમ્માના અવસર પર દરેકને, ખાસ કરીને તેલંગાણાની નારી શક્તિને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ બથુકમ્માના શુભ અવસર પર દરેકને, ખાસ કરીને તેલંગાણાની નારી શક્તિને શુભેચ્છા પાઠવી છે.
એક ટ્વીટમાં, પ્રધાનમંત્રીએ કહ્યું;
"બથુકમ્માના શુભ અવસર પર દરેકને, ખાસ કરીને તેલંગાણાની નારી શક્તિને શુભેચ્છાઓ. આ તહેવાર પ્રકૃતિ સાથે આપણા જોડાણને વધુ ગાઢ બનાવે અને ફૂલોમાં રૂચિ વધે."
YP/GP/JD
(
રસાયણ અને ખાતર મંત્રાલય
શ્રી મનસુખ માંડવિયાએ ફર્ટિલાઇઝર્સમાં ભારતને આત્મનિર્ભર બનાવવા માટેની સમીક્ષા બેઠક યોજી
કેન્દ્રીય રસાયણો અને ખાતર મંત્રી શ્રી મનસુખ માંડવિયાએ આજે ફર્ટિલાઇઝર્સમાં ભારતને આત્મનિર્ભર બનાવવા માટે ખાતર ખાતાની પહેલની સમીક્ષા કરી. રસાયણ અને ખાતર રાજ્ય મંત્રી શ્રી ભગવંત ખુબા પણ ઉપસ્થિત રહ્યા હતા. ખાતર વિભાગના સચિવ શ્રી આર. કે. ચતુર્વેદી અને મંત્રાલયના વરિષ્ઠ અધિકારીઓ બેઠકમાં હાજર રહ્યા હતા.
શ્રી માંડવિયાએ કહ્યું કે રામગુંદમ પ્લાન્ટની શરૂઆત સાથે દેશમાં 12.7 એલએમટીપીએ સ્વદેશી યુરિયા ઉત્પાદનનો ઉમેરો કરવામાં આવ્યો છે અને તેનાથી ભારતને યુરિયા ઉત્પાદનમાં ‘આત્મનિર્ભર’ બનાવવાની પ્રધાનમંત્રીની દ્રષ્ટિને સાકાર કરવામાં મદદ મળશે. આ પ્રોજેક્ટથી માત્ર ખેડૂતોની ખાતરની ઉપલબ્ધતામાં સુધારો તો થશે જ, પરંતુ પ્રદેશની અર્થવ્યવસ્થાને પણ વેગ મળશે, જેમાં દેશના ખાદ્ય સુરક્ષાની ખાતરી કરવા ઉપરાંત રસ્તાઓ, રેલ્વે, આનુષંગિક ઉદ્યોગો વગેરે જેવા માળખાગત વિકાસનો પણ સમાવેશ થાય છે.
મંત્રીશ્રીએ એમ પણ માહિતી આપી હતી કે વૈકલ્પિક ખાતરોના ઉપયોગને પ્રોત્સાહન આપવા માટે સરકાર બજાર વિકાસ સહાય  નીતિને ઉદાર બનાવવાની યોજના બનાવી રહી છે. એમડીએ નીતિ અગાઉ ફક્ત શહેરી ખાતર સુધી મર્યાદિત હતી. જૈવિક કચરો જેવા કે બાયોગેસ, ગ્રીન ખાતર, ગ્રામીણ વિસ્તારોના કાર્બનિક ખાતર, નક્કર/પ્રવાહી ગંધ વગેરેનો સમાવેશ કરીને આ નીતિને વિસ્તૃત કરવાની માંગ કરવામાં આવી હતી, આ વિસ્તરણ ભારત સરકારના સ્વચ્છ ભારત અભિયાનને સંપૂર્ણ રીતે પૂરક બનાવશે.
મંત્રીને માહિતગાર કરવામાં આવ્યા કે 12.7 લાખ મેટ્રિક ટનની ક્ષમતા ધરાવતા દુર્ગાપુરમાં મેટિક્સ ફર્ટિલાઇઝર્સ પ્લાન્ટ ટૂંક સમયમાં શરૂ થશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 199